da en en en en en da en da da en nb ca en en en en fa en en en en en fr et en da da en id sv de en da en en en fr en en et da id en en fr en en en en en en da en
Montana smuldrer for musikskolen – Montana
For få penge til vedligeholdelse tvinger Hobro Musikskole til at kigge efter nyt hus
HOBRO: I næsten 20 år har elever i Hobro Musikskole slået tonen an og øvet nodeleg i den smukke gamle præstebolig ”Montana”. Skolen er mere end almindelig glad for basen på toppen af Montanavej. Alligevel kigger bestyrelsen efter nyt hus. Huset fra 1905 står med gamle vinduer og hvidt murværk med karakteristisk takkede gavle. Men de flotte trævinduer er i en elendig stand, og flere trænger til udskiftning. Pudset på ydermuren falder af, og det murede hegn omkring terrassen smuldrer. At bringe huset tilbage til et anstændigt udseende vil koste flere hundrede tusinde kroner. – Og vi har kun 3000 kroner om året på vores konto til reparationer, konstaterer en nærmest bedrøvet Jan Flindt, leder af Hobro Musikskole. – Vi er så kede af, at ”Montana” er i den tilstand. Det er et smukt og bevaringsværdigt hus, som burde holdes ved lige. Allerede da musikskolen overtog huset, trængte det, og i dag har vi simpelthen ikke råd, forklarer han. Tilbud til menighedsrådMusikskolen købte ”Montana” til en favorabel pris af Hobro Menighedsråd i 1985. Det skete med en klausul om, at bygningen kun må anvendes til kulturelle formål med offentlig støtte. Derfor har skolens bestyrelse henvendt sig til menighedsrådet, der har fået tilbud om at tage huset tilbage. Indtil videre har menighedsrådet kaldt på hjælp fra en præstegårdskonsulent fra Århus Stift. Han skal vurdere husets tilstand. Menighedsrådsformand Birgit Jakobsen oplyser, at man endnu ikke har taget stilling til henvendelse fra musikskolen. Indvendigt står ”Montana” med nymalede vægge og velbevarede stuklofter. Musikken fornemmes i hver en krog selv i en stille middagsstund, hvor den første elev endnu ikke er mødt. Rummene, der for årtier siden var hjem for byens bedste borgerskab og siden stuer og kontorer for præ- sten og hans familie, er møbleret med klaverer, guitarer og nodestativer. – Mange musikskoler må tilbyde undervisning rundt omkring på skoler. Det betyder utroligt meget for Hobro Musikskole, at vores undervisning foregår i ét og samme hus. Vi har skabt et godt, fagligt miljø, vi kan lave projekter på tværs af grupperne, og det gode miljø er med til at fastholde lærere fra musikkonservatorierne i Aalborg og Århus, siger Jan Flindt. Derfor håber han inderligt på, at Hobro Musikskole kan finde en ny bygning, hvor skolen kan være under samme tag. Hobro Musikskoles formand er Preben Christensen, der også sidder i byrådet for Socialdemokratiet. Han håber på kommunens hjælp til at finde nye, egnede lokaler til skolen . Øget kommunal støtte Man skal ikke dømme og skue musikskolen på de ydre, fysiske rammer. Nok fremstår ”Montana” slidt, men livet blomstrer inden for murene. Det går rigtig godt med musikken i musikskolen. Elevtallet er stigende, og Jan Flindt påpeger, at skolen har magtet at markere sig med koncerter og besøg på kommunens folkeskoler. I 2003 øgede Hobro Kommune tilskuddet med 100.000 kroner, så støtten nu er 425.000. Dertil kommer et bidrag per elev fra Statens Musikråd. – Problemet er bare, at musikrådets elevstøtte ikke dækker alle udgifterne. Så hver gang vi øger elevtallet, forværres vores økonomi. Elevernes egenbetaling er i forvejen høj, forklarer Jan Flindt. Derfor holdes udgifter til det, der ikke har med musikken at gøre, på et minimum. Altså 3000 kroner om året til at vedligeholde det gamle, smukke ”Montana”.
Taken from an article published 27/09/2003 by Søren Østergaard and reproduced here for local history purposes, not for profit.
Owner of Montana since 2004
Leave a Reply Cancel reply
Your email address will not be published. Required fields are marked *
What's on your mind?
Save my name, email, and website in this browser for te next time I comment.
Fra patriciervilla til moderne kontormiljø
Take A Look Around…
It’s no secret that Montana was close to being sold in 2019-20, just before Corona took centre stage. Here you can find many of te documents related to this, including really good Tilstandsrapport and Elrapporter.
I am grateful to Hans K. Faartoft for sharing these photos of Montana, from when Hans Oluf Juul was Pastor, 1942-50. Fra 1942 – 1950 var min morfar Hans Oluf Juhl sognepræst ved Hobro kirke. Read more…
Hestia | Developed by ThemeIsle